Tyskland og Slovakiet mødes søndag aften i 1/8-finalen til EM i fodbold i Frankrig. Kampen starter klokken 18.00, så først klokken 20.00 er sendefladen på TV 2 fodboldfri, så Nyhederne og de regionale udsendelser kan komme til. Det betyder at TV2 Nords nyhedsudsendelse ikke bliver sendt på TV 2 klokken 19.30 som normalt, men først klokken 20.20. Men fortvivl ej: Hvis du ikke kan undvære dine regionale nyheder klokken 19.30, så slå bare over på Salto. Her sender vi nemlig nyhederne mens EM-kampen stadig er igang. Om søndagen er TV2 Nords tidlige nyhedsudsendelse normalt ved 18.10-tiden, men også denne flyttes på grund af 1/8-finalen. Den sendes klokken 17.06 på TV 2.

Opsummering:
TV2 Nords udsendelse på TV 2 er flyttet til 20.20, men du kan bare slå over på Salto.